Slika na kojoj se prikazuje snimka zaslona, Font, tekst, električno plava

Opis je automatski generiran

Općina Koprivnički Bregi završila je izradu V. Izmjena i dopuna Prostornog plana uređenja koju je krajem 2024. godine pokrenula s ciljem usklađivanja s važećim zakonima, pravilnicima i propisima te modernizacije i digitalizacije plana radi pojednostavljenja njegove provedbe.

Odluka o izradi donesena je 14. prosinca 2024., a planiranoj izmjeni prethodile su već značajne prostorno-planske promjene u IV. izmjenama donesenima 2024. godine, zbog čega ovim izmjenama nisu bile predviđane veće korekcije građevinskih područja.

Izmjene donose redefiniranje namjena površina, uvjeta gradnje i uređenja prostora, kao i regulaciju zahvata u prostorima koji do sada nisu bili adekvatno uređeni.

Ukupno dodijeljena bespovratna sredstva za realizaciju V. Izmjena i dopuna Prostornog plana uređenja Općine Koprivnički Bregi iznose 30.000 eura, te se financiraju sredstvima iz Nacionalnog programa oporavka i otpornosti, točnije kroz Poziv za izradu prostornih planova nove generacije putem elektroničkog sustava "ePlanovi".

8. kolovoza 2025. godine Općinsko vijeće Općine Koprivnički Bregi donijelo je Odluku o donošenju V. izmjene i dopune Prostornog plana uređenja Općine Koprivnički Bregi, koja je objavljena u Službenom glasniku Koprivničko-križevačke županije broj 18/25.

Ovime je završena procedura izrade V. izmjena i dopuna Prostornog plana Općine Koprivnički Bregi te se ovim putem obavještavaju građani da će se shodno donesenim izmjenama i dopunama PPUO nadalje ishoditi potrebna prostorno planska dokumentacija.

„Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.”